Scéim bronnta leabhar uile-oileáin á seoladh ag Laureate na nÓg, Foras na Gaeilge, an Chomhairle Ealaíon | COGG
Gaeilge
English
Cuartú:
Skip to content
Baile
Cé Muid
Rialachas Corparáideach
Nuacht
Áiseanna Bunscoile
Gaeilge
Mata
Mata le Chéile
Cluichí Mata
Ríomhfhoclóir Matamaitice
Cur i Láthair Matamaitice
Mata Mínithe
An Clog Cainteach
Póstaeir Matamaitice ó Foras na Gaeilge
Kahoot – Tráth na gCeist Mhatamaitice – Táblaí
Mata go Deo
Mol Mata
Corpoideachas
OSPS
OSIE
Na hEalaíona
Ceol
Drámaíocht
An Cumann Scoildrámaíochta
Sceitimíní
Draíocht le Drámaíocht
Ealaín
Ealaín sa Rang
Glór na nGael: Ceardaíocht le Pádraig
Branar – Ceardlanna Ealaíne
Ceachtanna Ealaíne – Áine Ní Ghlinn
Cluain na dTor – Cúrsaí Ealaíne
Teicneolaíocht
Oideachas Speisialta – Measúnú
Bunachar Áiseanna
Eolaire Áiseanna Teagaisc
Áiseanna Iar-bhunscoile
Tíreolaíocht
Corpoideachas
Na hEalaíona
Ealaín
Ceol
Drámaíocht
Gaeilge
Mata
DBG Mata
Mata na Sraithe Sóisearaí – Teicnicí Úsáideacha
Freagraí ó Scrúduithe Mata Ardleibhéal na hArdteistiméireachta
An tSraith Shóisearach do Mhúinteoirí
Téacs agus Trialacha
Póstaeir Mhata don Ardteist
Eolaíocht
Fisic
Bitheolaíocht
Físeáin Eolaíochta
Póstaeir Eolaíochta
Saoránacht Domhanda
An tSraith Shóisearach do Mhúinteoirí
Ceimic
Stair
Saoránacht Domhanda
Dúchas.ie
An tSraith Shóisearach do Mhúinteoirí
Físeáin Staire: Scéal 1916
Ainm.ie
Teicneolaíocht
An Idirbhliain
Ceannairí don Todhchaí – Clár don Idirbhliain
Seandálaíocht sa Seomra Ranga don Idirbhliain
Eacnamaíocht Bhaile
Reiligiún
Eacnamaíocht – Cuntasaíocht
Folláine
Teicneolaíochtaí
Webwise – Acmhainní Iar-bhunscoile
Staidéar Gnó
Teangacha Iasachta
Gairmthreoir
Bunachar Áiseanna
Eolaire Áiseanna Teagaisc
Taighde
Taighde COGG
Suíomhanna Eile Taighde
Oideachas Gaeltachta
Ceisteanna Coitianta
Teagmháil
Naisc
Dianchúrsa
Mol Mata
Pobail Chleachtais
An Tairseach
Liostaí Leabhar 2022 – 2023
Folúntais
Scéim bronnta leabhar uile-oileáin á seoladh ag Laureate na nÓg, Foras na Gaeilge, an Chomhairle Ealaíon
Meán Fómhair 2, 2021 Gan rangCOGG
Scéim bronnta leabhar uile-oileáin á seoladh ag Laureate na nÓg, Foras na Gaeilge, an Chomhairle Ealaíon
Gheobhaidh bunscoileanna beagnach 30,000 bunsaothar Gaeilge
*Ní gá do scoileanna Gaeltachta, Galescoileanna nó bunscoileanna atá lonnaithe i mBailtí Seirbhíse Gaeltachta and Líonraí Gaeilge clárú.
Inniu (an 1 Meán Fómhair), rinne Laureate na nÓg, Áine Ní Ghlinn, i gcomhpháirtíocht le Foras na Gaeilge agus leis an gComhairle Ealaíon, An Bosca Leabharlainne a sheoladh, ar tionscnamh bronnta leabhar é faoina seolfar bosca de leabhair Ghaeilge chuig 1,125 bhunscoil ar fud na hÉireann. Is bunsaothair fhicsin Ghaeilge iad na leabhair, atá roghnaithe ag Áine í féin. Ina measc tá pictiúrleabhair, filíocht agus úrscéalta. Is leabhair iad atá cumtha agus deartha ag údair agus maisitheoirí na linne seo agus a foilsíodh in Éirinn. Tá gradaim buaite ag go leor acu agus roghnaíodh gach ceann díobh as a bharrfeabhais.
Is é An Bosca Leabharlainne príomhthionscadal Áine Ní Ghlinn ina cáil mar Laureate na nÓg (2020-2023). Nuair a fógraíodh gurb í 6ú Laureate na hÉireann don Litríocht do Pháistí, dúirt Áine go ndíreodh sí mar Laureate ar infheictheacht litríocht na Gaeilge do pháistí a mhéadú agus ar léitheoireacht na Gaeilge mar chaitheamh aimsire, ní mar ‘obair bhaile’ amháin, a chur chun cinn. Tá sí anois ag iarraidh ar bhunscoileanna ar fud na hÉireann iarratas a dhéanamh ar an mBosca Leabharlainne. Seo an méid a bhí le rá ag Laureate na nÓg, Áine Ní Ghlinn:
Gheobhaidh na scoileanna 25 leabhar mar aon le pacáiste tacaíochta. Gheobhaidh suas le fiche scoil Scéim Chónaithe le healaíontóir nó scríbhneoir agus beidh físcheardlanna le feiceáil ar líne freisin. Mo mhíle buíochas le Foras na Gaeilge agus leis an gComhairle Ealaíon as a gcuid tacaíochta. Táimid go léir ar aon intinn faoi thábhacht na léitheoireachta do dhaoine óga agus faoin tábhacht a bhaineann le pléisiúr a bhaint as a bheith ag léamh as Gaeilge seachas a bheith ag smaoineamh air mar obair bhaile.
Is tionscnamh uile-oileáin é An Bosca Leabharlainne atá á chur i gcrích i gcomhpháirtíocht le Foras na Gaeilge agus leis an gComhairle Ealaíon. Tá sé ar oscailt do bhunscoileanna lán-Bhéarla agus lán-Ghaeilge araon; tabharfar tús áite, áfach, do scoileanna lán-Ghaeilge agus Gaeltachta, chomh maith le bunscoileanna i mBailte Seirbhíse Gaeltachta agus i mbailte atá ainmnithe mar Líonraí Gaeilge. Agus é ag fógairt na comhpháirtíochta le Laureate na nÓg, agus ag deimhniú tacaíocht dar luach €300,000 don Bhosca Leabharlainne, seo mar a labhair Príomhfheidhmeannach Fhoras na Gaeilge, Seán Ó Coinn:
Tá sé an-tábhachtach gur féidir pobal gníomhach léitheoireachta a chinntiú don Ghaeilge don am atá le teacht. Mar sin, tá lúcháir ar Fhoras na Gaeilge tacú leis an tionscadal iontach seo a cheap Áine Ní Ghlinn mar phríomhthionscadal agus í ina Laureate na nÓg. Tá baint mhór ag Foras na Gaeilge le cur chun cinn na léitheoireachta tríd An Gúm, Clár na Leabhar Gaeilge agus ÁIS agus tá muid thar a bheith sásta a bheith ag comhoibriú le Laureate na nÓg agus An Chomhairle Ealaíon leis an léitheoireacht a chur chun cinn i measc daoine óga. Spreagfaidh An Bosca Leabharlainne páistí le sult a bhaint as na leabhair iontacha atá ar fáil agus cothóidh sé an chéad ghlúin eile de léitheoirí na Gaeilge.
Bhí an méid seo le rá ag Stiúrthóir na Comhairle Ealaíon, Maureen Kennelly:
Is cúis ollmhór bróid don Chomhairle Ealaíon é Laureate na nÓg, idir an onóir a thugann sé do scríbhneoir nó maisitheoir do pháistí, agus an uaillmhian agus scleondar a spreagann sé. Le tionscnamh an Bhosca Leabharlainne, tá slí á réiteach ag an Laureate, Áine Ní Ghlinn, chun gur féidir le páistí grá fad saoil a fhorbairt do leabhair den scoth agus a samhlaíocht agus a gcruthaitheacht a mhúscailt. Tá an léitheoireacht mar chaitheamh aimsire ar cheann de rudaí is aoibhne sa saol, agus is mór an chúis lúcháire dúinn é leabhair Ghaeilge den scoth a fheiceáil i lámha páistí ar fud na tíre.
Bunscoileanna ar spéis leo An Bosca Leabharlainne a fháil, is ceart dóibh foirm iarratais a líonadh amach ar shuíomh gréasáin Laureate na nÓg, childrenslaureate.ie. Is é Déardaoin an 14 Deireadh Fómhair 2021 an spriocdháta le hiarratas a dhéanamh. Is tionscnamh de chuid na Comhairle Ealaíon é Laureate na nÓg. Tá sé á bhainistiú agus á chur i gcrích thar ceann na Comhairle ag Leabhair Pháistí Éireann, agus faigheann sé tacaíocht ó Chomhairle Ealaíon Thuaisceart Éireann, agus ón Roinn Leanaí, Comhionannais, Míchumais, Lánpháirtíochta agus Óige. Trí onóir a thabhairt d’ealaíontóir fíorchumasach díograiseach, tá Laureate na nÓg ag tacú leis an litríocht do pháistí agus do dhaoine óga agus á ceiliúradh, rud a spreagfaidh na glúnta de scríbhneoirí, maisitheoirí agus léitheoirí atá le teacht.
Post navigation
← Áiseanna Tacaíochta Bunscoile – Seánraí Scríbhneoireachta
Áiseanna Tacaíochta Bunscoile – Oideachas Speisialta →
Catagóirí
Nuacht ó COGG (144)
Cartlann
Cartlann Roghnaigh an Mhí Samhain 2022 (6) Deireadh Fómhair 2022 (6) Meán Fómhair 2022 (6) Lúnasa 2022 (1) Iúil 2022 (1) Meitheamh 2022 (1) Bealtaine 2022 (1) Aibreán 2022 (5) Márta 2022 (5) Feabhra 2022 (9) Eanáir 2022 (1) Nollaig 2021 (1) Samhain 2021 (1) Deireadh Fómhair 2021 (5) Meán Fómhair 2021 (6) Lúnasa 2021 (2) Bealtaine 2021 (3) Aibreán 2021 (5) Márta 2021 (8) Feabhra 2021 (1) Eanáir 2021 (5) Nollaig 2020 (6) Samhain 2020 (6) Deireadh Fómhair 2020 (2) Meán Fómhair 2020 (2) Lúnasa 2020 (4) Iúil 2020 (3) Meitheamh 2020 (3) Bealtaine 2020 (2) Aibreán 2020 (1) Márta 2020 (2) Samhain 2018 (1) Deireadh Fómhair 2017 (2) Samhain 2016 (1) Meán Fómhair 2015 (1)